b"\n_START_ARTICLE_\nYasmien Kurdi\n_START_SECTION_\nTalambuhay\n_START_PARAGRAPH_\nSiya ay anak nina Miriam Ong-Yuson na isang Pilipino-Tsino at ni Mike Kurdi na isa namang Pranses-Lebanes. Sa kanyang kabataan ay lumaki siya sa Gitnang Silangan sapagkat ang kanyang ama ay nagtatrabaho doon. Nang maghiwalay ang kanyang mga magulang, si Yasmien at ang kanyang ina ay umuwi sa Pilipinas. Siya ay nag-aral sa New Era University at napabilang sa sampung nangunguna sa kaniyang klase. Siya ay kasapi ng Iglesia Ni Cristo ngunit naging Romano Katoliko nang siya'y ikasal noong 2012.  Isa siyang makagulay at hindi kumakain ng karne._NEWLINE_Si Yasmien ay nagsimulang sumali sa mga paligsahan sa pag-awit sa gulang na tatlo. Sa gulang na pito sa Kuwait ay gumanap siya sa isang monologo bilang Maria Clara sa isang sarsuwela mula sa pangunahing tauhan sa Noli Me Tangere ni Jose Rizal na inihandog ng pamayanan ng mga Kuwaiti-Pilipino sa Araw ng Kalayaan ng Pilipinas."